Diari Oficial de la Generalitat Valenciana


Sumari del DOGV 4975, del 31-03-2005 (2005/3320)

ORDRE de 9 de març de 2005, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar les ajudes per a subvencionar els costos per constitució d'avals durant l'exercici 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4975

Data del DOGV
:   31-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3320


Data del document
:   09-03-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * garantia de crèdit
    * formació professional
    * suport econòmic
    * societat sense fins de lucre

ORDRE de 9 de març de 2005, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar les ajudes per a subvencionar els costos per constitució d'avals durant l'exercici 2005. [2005/X3320]
  
El dia 22 de febrer de 2005 va ser publicada en el Diari Oficial de la Generalitat Valenciana (DOGV núm. 4.951), l'Ordre de 30 de desembre de 2004, de la Conselleria d'Economia, Hisenda i Ocupació, per la qual es regula durant l'exercici 2005 la concessió d'ajudes per a subvencionar els costos per constitució d'avals que garantisquen les bestretes en les ajudes concedides per la Generalitat Valenciana en matèria de formació professional ocupacional i contínua.
  
Després de la publicació de la Llei 14/2004, de Pressupostos de la Generalitat Valenciana per a l'exercici 2005, de 29 de desembre de 2004 (DOGV de 31 de desembre de 2004), i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar els costos per constitució d'avals i la línia pressupostària a càrrec de la qual es realitzaran.
  
En virtut d'això, i fent ús de les facultats conferides per la Llei 5/1983, de 30 de desembre, de Govern Valencià, i d'acord amb el que disposa la disposició addicional de l'Ordre de 30 de desembre de 2004, de la Conselleria d'Economia, Hisenda i Ocupació,
  
ORDENE
  
Article 1
  
La quantia de les ajudes que poden concedir-se per a subvencionar els costos per constitució d'avals que s'arrepleguen en l'Ordre de 30 de desembre de 2004, de la Conselleria d'Economia, Hisenda i Ocupació, es finançaran a càrrec del capítol 4 de l'estat de despeses del pressupost del SERVEF per a 2005, subprograma pressupostari 322.52, «Formació Professional Ocupacional i Contínua», i línia de subvenció T5272000, denominada «Finançament d'avals bancaris d'organitzacions sense ànim de lucre (PAVACE)», per un import màxim de 280.000 euros (dos-cents huitanta mil euros).
  
Article 2
  
El règim de pagaments i de justificacions de les ajudes es realitzaran en els termes establits en l'Ordre de 30 de desembre de 2004 (DOGV núm. 4.951, de 22 de febrer de 2005) i en les corresponents resolucions aprovatòries de concessió d'ajudes.
  
DISPOSICIÓ FINAL
  
Contra aquest acte, que posa fi a la via administrativa, les persones interessades podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 9 de març de 2005
  
El conseller d'Economia, Hisenda i Ocupació,
  
GERARDO CAMPS DEVESA